Mimi Rogers

**Miriam "Mimi" Rogers**, jaiotzez **Spickler** (Coral Gables, Florida, 1956ko urtarrilaren 27a) estatubatuar aktorea da, 1987ko *Lekukoaren izena* filmean parte hartu zuen. Telebistarako hainbat film ekoitzi ditu eta poker jokalari lehiakorra da.

## Bizitza profesionala eta pribatua 
thumb|324x324px|Mimi Rogers eta Tom Cruise 1989ko Akademiaren sarietan.
Mimi Rogers (Miriam Spickler) Gables Koraleko hirian jaio zen, Florida estatuko Miami-Dade konderrian, Estatu Batuetan. 7 urte zituenean gurasoak dibortziatu ondoren, Kaliforniara joan zen bizitzera nebarekin eta amarekin batera. 1976an ezkondu zen lehen aldiz, Jim Rogers Zientziologiaren Elizako kontseilariarekin. 1980an dibortziatu ziren. 

1980ko hamarkadar*e*n hasieran egin zituen lehen aktore lanak telebistan, eta *Hill Street Blues*, *Quincy M.E* eta *Magnum P.I* serieetan hartu zuen parte, besteak beste. Telebistarako ekoitzitako hainbat filmetan ere ikusi ahal izan zen, hala nola *Dibortzce Wars*, *Hear No Evil*, *The Rousters* eta Gary Buseyrekin batera egindako *Hider in the House* (Gauaren isiltasunean) thrillerrean.

1987an, Ridley Scottek zuzendutako *Lekukoaren itzala* filmeko protagonista izan zen Tom Berengerrekin batera. Hilketa baten lekuko izan zen goi-klaseko emakume baten papera egin zuen. Bestalde, Tom Cruise zinema-izar gazte baina finkatuarekin ezkontzeak aktorea jarri zuen Hollywoodeko eszenaren erdigunean.

Aktore ezagunarekin zuen ezkontza 1990eko otsailean amaitu zen, eta Mimik zuzenean ekin zion lanari, *The Doors* eta *Wedlock* bezalako proiektuetan parte hartuz. 1991n, *Sharonen esnatzea* film polemikoaren protagonista izan zen. Michael Tolkinek Estatu Batuetako erlijioa aztertzen du bertan, eta telefono-operadore baten ordezkaria izan zen. Operadore horrek bere bizitza promiskuoa erlijiotasun debotoagatik aldatzea erabaki zuen. Paper horri esker, Independent Spirit Awards sarietan *Emakumezko Aktore Protagoniko* Onenaren izendapena jaso zuen. 

Bere irudi atseginagatik miretsita, aktoreak Playboy aldizkarian erakusteko aukera izan zuen 1993an, eta elkarrizketa bat ere eskaini zuen, bere ibilbideaz eta Tom Cruiserekin huts egindako ezkontzaz hitz egiteko. 

Aktoreak *The mirror has two faces* (Barbra Streisand protagonista) bezalako filmetan parte hartu zuen, eta hainbat urtez arrakasta handirik lortu gabe egon ondoren, Rogersek rol bat lortu zuen Austin Powers: International man of mystery (1997) filmean, non 1960ko agente erakargarri baten papera egiten zuen, Elizabeth Hurleyk konposatutako pertsonaiaren ama. Urte horretan bertan, telebistarako bere lehen filma ekoiztu zuen, *Tricks*, eta hurrengo urtean *Lost in space*, 60ko hamarkadako telesailaren remake bat, protagonizatu zuen. 

Hurrengo urteetan, telebistarako hainbat telesailetan egin zituen agerraldiak, hala nola *The Geena Davis show*, ''Dawson's Creek*, *Las Vegas* eta *Hope & Faith.* 2003an, Chris Ciaffa 10 urtetik gorako bikotekidearekin ezkondu zen hirugarren aldiz. Azken hori bere bi seme-alaben aita ere bada: Lucy (1995ean jaioa) eta Charlie (2001ean jaioa). Garai zoriontsua bizi izan zuen Santander hirian, Espainia iparraldeko hiri kosmopolitako kide ezagunekin. 

2003an, poker-txapelketetan lehiatzen hasi zen, hala nola World Poker Tourrean eta World Series of Poker-en, eta horietatik erretiratu egin zen irabaziekin. Aktorea World Poker Tourreko zuzendari batzordeko kidea da. 

Aurrerago, *The door in the floor* (2004) eta *Big nothing* (2006) filmetan parte hartu zuen, baita telebistako telesailetan (*The loop* eta *My boys*) eta telebistarako *The stranger game* (2006) eta *Storm cell* (2008) filmetan ere.

2014tik, *Bosch* polizia-serieko zazpi denboraldietan izan da, eta Honey Chandler abokatu akreditatuaren rola egiten du. Berriz interpretatu du Honey Chandlerren papera *Bosch*: legatua izeneko sekuelan.

## Filmografia 
### Zinea 
### Telebista 
#### Aktore gisa 
#### Ekoizle gisa 
* *Tricks* (1997) – telebistarako filma
* *The Devil’s Arithmetic* (1999) - telebistarako filma
* *Harlan County War* (2000) - telebistarako filma
* *My Horrible Year*! (2001) - telebistarako filma
* *Charms for the Easy Life'' (2002) - telebistarako filma

## Erreferentziak 
## Kanpo estekak 
* 
* 
* 
* 
* 
*